cyanic-selkie/wikianc huggingface dataset:
Grill
Hovudtypar
Den tradisjonelle grilltypen er ein kolgrill. Denne finst i ei rekkje ulike utformingar og bruker trekol eller grillbrikettar til oppvarming. Desse tenner ein ofte ved hjelp av tennvæske. Kolgrillar må brenna ei viss tid slik at grillen oppnår rett temperatur for grilling. Desse grillane kan lett setja røyksmak på grillmaten, noko som kan vera ønskt eller uønskt.
Elektrisk grill bruker varme frå eit elektrisk varmeelement til å grilla mat. Denne grillen oppnår ikkje like høg varme som dei andre grilltypane, og er avhengig av tilgang på elektrisitet. Det finst også elektriske bordgrillar som trygt kan brukast inne. Også steikjeomnar med girllelement kan reknast som elektriske grillar.
Maladers
Kommunen ligg i Schanfigg kreis ved inngangen til Schanfiggsdalen. Han består av landsbyen Maladers og grendene Sax og Brandacker.
Uia di Ciamarella
Uia di Ciamarella, eller einast Ciamarella, er eit 3 676 meter over havet høgt fjell i Dei graiiske Alpane, på landegrensa mellom Frankrike og Italia.
Den sveitsiske geografen og klatrepioneren Antonio Tonini var den fyrste som steig til topps på fjellet, då han og assistenten hans, Ambrosini, den 31. juli 1857 var på ein av fleire klatreturar i fjellområdet.
Hn/Yme
Namnet
I den yngre Edda er Yme kalla Aurgjelme av Snorre. Andre namn på honom er Ym og Blåin.
Rende
Byen Rende vart grunnlagd på 500-talet. På 1100-talet bygde dei normanniske herskarane ei borg, der rådhuset i dag held til.
Philip Catherine
Som sidemann
Med Niels-Henning Ørsted Pedersen
Buffer Island
Buffer Island er ei stort sett isdekt øy som ligg vest for Wordie isbrem, 9 nautiske mil nordvest for Mount Balfour ved Fallières Coast. Øya vart fotografert frå lufta av Ronne antarktiske forskingsekspedisjon i 1947. Etter landmålingar gjort av Falklands Islands Dependencies Survey i 1958 vart ho kalla «Buffer ishaug» av UK Antarctic Place-Names Committee (UK-APC) fordi han stengde den nordvestlege straumen til isbremmen i nærleiken. UK-APC endra namnet til Buffer Island då Wordie isfront trekte seg attende kring 1999, då ein såg at dette var ei øy.
Jacques-François-Joseph Saly
Hans mest kjende verk er rytterstatuen av Frederik V på plassen ved Amalienborg som er tatt opp i Danmarks kulturkanon.
Inge Steensland
Forretningsmann
Etter slutten til andre verdskrig fullførte Steensland i 1946 Sjøkrigsskolen. Han byrja som forretningsmann og starta eige skipsmeklarfirma, Inge Steensland AS, i 1960. Han opparbeidde seg etterkvart òg betydelege delar i reiarlaget Solvang. I 2008 vart formuen hans rekna av tidsskriftet Kapital til å vera på om lag 1 600 millionar.
Levanna
Levanna (italiensk, fleirtal Levanne) er eit 3 619 meter over havet høgt fjell i Dei graiiske Alpane. Grensa mellom departementet Savoie i Frankrike og provinsen Torino i Italia går over fjelltoppen.
Europameisterskapen på skeiser 1994
Skeise-EM 1994, kvinner
Dato: 7./9. januar
Pointe de Ronce
Pointe de Ronce er eit 3 612 meter over havet høgt fjell i departementet Savoie i Frankrike. Fjellet er det høgste i Mont Cenis-massivet i Dei graiiske Alpane og reiser seg på austsida av Maurienne-dalen, få kilometer frå landegrensa mot Italia. På nordaustsida av Pointe de Ronce er det store isbrear opp langs fjellsidene. Sør for fjellet er eit over 6 km² stort, kunstig fjellvatn.
Aleksandr Dargomyzjskij
Liv
Dargomyzjskij blei fødd i landsbyen Dargomyzjskij i Tula oblast, men familien flytte til St. Petersburg i 1817. Her fekk han musikkutdanninga si, først av ei tysk guvernante, deretter av ein musikklærar ved namn Danilevski og endeleg av Franz Schoberlechner, ein elev av Johann Nepomuk Hummel. I yrkesval følgde han i faren sine fotspor og blei statstenestemann hausten 1827. Som så mange andre unge menn av same sosiale stand såg han på musikk som ein fritidsaktivitet, og fekk inga musikkteoretisk utdanning.
Ebony and Ivory
«Ebony and Ivory» er ein song frå 1982 av Paul McCartney og Stevie Wonder. Songen kom ut på singel 29. mars 1982 og månaden etter på McCartney-albumet Tug of War. Songen omhandla raselikskap og gjekk til topps både i Storbritannia og i USA. I 2013 rangerte Billboard Magazine songen på 69. plassen på lista si over tidenes hittar på Billboard Hot 100-lista.
Knud Rasmussen
Tyding og ettermæle
I 2008 blei Knud Rasmussen-klassen, ein ny skipsklasse i det danske Søværnet som var designa for arktiske tilhøve, kalla opp etter Knud Rasmussen.
Pointe de Charbonnel
Pointe de Charbonnel er eit 3 752 meter over havet høgt fjell i departementet Savoie i Frankrike. På nordvestsida av toppen ligg ein mindre isbre. Fjellet ligg nord for grannefjellet Rochemelon i Dei graiiske Alpane.
Tiina Lillak
Aktiv
Lillak la opp i 1992, etter å ha vorte finsk spydmeister i 1980, 1981, 1983, 1985, 1986, 1987 og 1990.
Utne Hotel
Utne Hotel ligg rett ved Utne ferjekai i Ullensvang herad, og er eit av Noregs eldste hotell i kontinuerleg drift, frå 1722. Det var tingstad på Utne frå 1728. Hotellet i dag har ei typisk sveitserstilutforming frå andre halvdel av 1800-talet.
Emiratet Ajman
Herskarar
Herskarane i emiratet har vore:
Geografi
Ajman er den minste av Dei sameinte arabiske emirata, og dekkjer berre 260 kvadratkilometer. Byen ligg ved kysten av Persiabukta og er heimstad til 95 % av det samla folketalet i emiratet. I 2010 var folketalet 262 000, og av desse var 16 % emiratarabarar i følgje offisiell statistikk.
Ski-VM 1966
10 km
Dato: 19. februar
3 x 5 km stafett
Dato: 27. februar 1966
Normalbakke & 15 km
Dato: 20. og 21. februar
Medaljestatistikk
<br style="clear:both" />
Ski-NM 1996
Meisterskapen omfatta 15 øvingar, ti for menn og fem for kvinner. Fire av tevlingane var lag-/fylkes-tevlingar.
Fylkesarkiv
Historie
Det er i dag fylkesarkiv i desse fylka:
NM i orientering 1977
Noregsmeisterskapen i orientering 1977 vart avikla 17. og 18. september ved Kristiansand i Vest-Agder. Menn og kvinner tevla i såkalla normalprogram og i stafett.
Rowan Atkinson
«Mr. Bean»
Atkinson er mest kjend for den morosame og uheldige rollefiguren «Mr. Bean», som fyrst dukka opp på nyttårsdagen i 1990 i eit innslag på Thames Television. Atkinson dukka opp på komedie-festivalen i Montréal i 1987 og 1989. Fleire oppfylgjarar i serien om Mr. Bean dukka opp på britisk TV i 1990, og sidan kom kinofilmane Mr. Bean - Den store katastrofefilmen i 1997, regissert av Mel Smith, og Mr. Beans ferie i 2007.
Moss
Byen er eit viktig handels- og administrasjonssenter, med eit mangfaldig industri- og handelsmiljø. Moss er sete for fylkesmannen i Østfold og fylkesarbeidskontoret, medan fylkeskommunens administrasjon ligg i Sarpsborg. I byen ligg Sykehuset Østfold Moss og to vidaregåande skolar, Kirkparken VGS og Malakoff VGS, som er drivne av Østfold fylkeskommune.
Fylkesveg 594 i Østfold
Fylkesveg 594 i Østfold går mellom Hjelmungen i Halden kommune og Grimsøy i Sarpsborg kommune. Vegen er 4,0 km lang.
Einingsregisteret
Føremål
Føremålet med skipinga av Einingsregisteret var å sørgja for «effektiv utnyttelse og samordning av offentlige opplysninger om juridiske personer, enkeltpersonforetak og andre registreringsenheter» Ifølgje loven frå 1994 som heimlar Einingsregisteret (enhetsregisterloven), er reduksjon i mengd opplysningar som næringsdrivande må senda inn til det offentlege, hovudintensjonen med å samla informasjon om føretak i eit enkelt register: «Enhetsregisteret skal entydig identifisere registreringsenhetene ved tildeling og registrering av organisasjonsnummer. Alle tilknyttede registre skal bidra til å redusere oppgaveplikten for næringslivet ved å benytte organisasjonsnummer og opplysninger fra Enhetsregisteret. Offentlige organer og registre som ikke er tilknyttede registre, plikter, der det er praktisk mulig, å benytte opplysninger fra Enhetsregisteret».
Per Ivarson Undi
Per Ivarson Undi var ein tidleg norsk-amerikanar i Wisconsin, og vert sett på som den fyrste emigranten frå Sogn og Fjordane.
Tile Ridge
Tile Ridge (Rid Tile) er ein delvis isfri rygg med ei høgd på 240 meter i Dryanovo Heights på Greenwich Island i Sør-Shetlandsøyane i Antarktis.
Norskregistrert utanlandsk føretak
Om registreringsprosessen
Eit NUF kan ha eit eige namn på den norske avdelinga som godt kan avvika frå det utanlandske. Viss namnet avvik frå namnet til hovudselskapet, må namnet til avdelinga ikkje eignast til å villeia eller skapte fare for forveksling. Av denne grunnen vil Foretaksregisteret normalt avvisa avvikande filialnamn dersom det inneheld ei oppgjeving av selskapsform. Til dømes kan eit selskap med namn Roundtable Ltd såleis kalla sin filial Rundebord, men ikkje Rundebord Ltd fordi dette kunne forvekslast med andre utanlandske føretak. Det er heller ikkje tillate å kalla det Rundebordet AS sidan det vil gje inntrykk av at det har ein anna organisasjonsform enn det reelle.
Ali-Asghar Bahari
Bahari var fødd i Teheran medan foreldra hans var frå Bahar. Han lærte å spela kamandjeh av bestefaren sin Mohammad Taghi Khan, og seinare av morbrørne sine Akbar, Reza og Hassan. Hans første store suksess var med Ebrahim Khan Mansouri sitt orkester som attenåring.
Eriocnemis
Medan mange medlemmar av denne slekta enno er ganske vanlege, er to artar sterkt truga, ein art kritisk truga og ein art, turkisstrupedunfot, Eriocnemis godini, er moglegvis utdøydd.
Orbina
Historikk
Etter dette har gruppa berre opptredd sporadisk, sist under påskefestivalen i Kautokeino i 2009.
Winnipeg Folk Festival
Podolak var artistisk leiar for festivalen frå 1974 til 1985, og henta hovudsakleg inn folkemusikarar innan ulike stilar. Frå 1986 til 1991 var Rosalie Goldstein leiar, og innførte eit meir eklektisk program med verdsmusikk, jazz, imporvisasjon, dub-poesi, rock og punk. Leiar frå 1991 var Pierre Guérin, som gjeninnførte eit meir tradisjonelt program.
Mercantile Ski- og Fotballklubb
Mercantile Ski- og Fotballklubb er eit norsk idrettslag heimehøyrande i Oslo, stifta 3. juni 1903. Idrettslaget er i dag ein rein fotballklubb som spelar i blå og kvite trøyer, kvite bukser og strømper.
Eurovision Song Contest 1999
Frå og med dette året droppa EBU regelen som sa at bidraga måtte vera på eitt av dei offisielle språka i landet det kom frå; deltakarane stod no fritt til å syngja på kva språk dei ville. I 1999 valde 13 av dei 23 landa å syngja heilt eller delvis på engelsk. Arrangøren trong heller ikkje å stille med eit orkester lenger, noko som har ført til at alle songane har blitt framført med singback sidan. Irske Johnny Logan, som har vunne tevlinga tre gonger (to gonger som artist, ein gong som låtskrivar) kritiserte denne avgjersla, og sa at tevlinga hadde vorte ei rein karaoke-tevling.
Latvia skulle eigentleg debutera, men trekte seg i siste liten. Som fylgje av dette vart Ungarn tilbode plassen deira. Då Ungarn avslo, fekk Portugal tilbodet om den ledige plassen, og dei takka ja. Ungarn kom ikkje att før i 2005.
Både Tyskland og Bosnia-Hercegovina måtte senda 2. plassane frå sine nasjonale finalar til Jerusalem. Dette kom av at vinnarane frå begge landa vart diskvalifiserte. Men både vinnaren i Tyskland, Corinna May, og vinnaren i Bosnia-Hercegovina, Hari Mata Hari, skulle koma att seinare, i kvar seg 2002 og 2006.
Røystegjeving
Tavla er ordna etter rekkefølgjen på røystinga i finalen. Deltakerlanda brukte telefonrøysting, medan Litauen, Tyrkia, Irland og Bosnia-Hercegovina brukte jury.
Furna
Kommunen ligg i Jenaz kreis og består av landsbyen Furna som er delt inn i Hinter-, Mittel- og Usserberg.
The Mamas & the Papas
Starten
Etter ei kort stund under namnet The Magic Cyrcle, men gruppa fann ut dei ikkje likte namnet. Ein kveld var Hells Angels på eit talkshow og eit medlem sa: «Stopp litt der, Hoss. Enkelte seier at damene våre er billege, men kallar dei berre våre Mamas». Elliot reiste seg då opp og sa, «Ja! Eg vil vere ei Mama». Michelle Phillips reiste seg og dei dansa og ropte «We're the Mamas! We're the Mamas!». Etter ei stund såg John Phillips og Doherty på kvarandre og sa «The Papas?» Frå då av, like etter dei signerte ein platekontrakt for fem album med Dunhill Records, kalla dei seg The Mamas and The Papas.
Cass Elliot
Etter at bandet gjekk kvar sin veg, hadde Cass Elliot ein suksessfull solokarriere, og turnerte i USA og Europa med hittar som «Make Your Own Kind of Music» og «It's Getting Better». Dei tre albuma ho gav ut på RCA, (Cass Elliot, The Road Is No Place for a Lady, begge i 1972 og Don't Call Me Mama Anymore, i 1973) inneheldt singlar, men ingen av dei selde særleg bra.
John Phillips
Det siste albumet hans, Phillips 66, kom ut etter han døydde, i august 2001.
Michelle Phillips
Etter å ha gjeve ut albumet Victim of Romance i 1977, vart Michelle Phillips skodespelar på full tid. Ho spelte i Dillinger i 1973, Bloodline i 1979, The Man with Bogart's Face i 1980, American Anthem i 1986 og Let It Ride i 1989.
Songen Tug of War
«Tug of War» er tittelsporet på albumet Tug of War frå 1982 av Paul McCartney.
Singelen nådde 53. plassen i Storbritannia og 52. plassen i USA.
Fredrikstad
Byskildring
Busetnaden på vestsida består i vesentleg grad av mindre trehus i bykjernen. Fleire sentrumskvartal er fornya i 1960- og 1970-åra. Bybildet gir her eit variert inntrykk med dei mange bratte fjellknausane skilt av lågareliggande, flatare parti. Som følgje av fleire brannar er svært lite av busetnaden i Gamlebyen frå 1600-talet bevart, utover delar av festningsanlegget som vollar, vassgraver og vollportar, det same gjeld sjølve byplanen med gateanlegg og fleire grunnmurar. Gamlebyen er eit turistmål, av di han er Nordens einaste bevarte festningsby. Ei rekke bygningar frå 1700-talet finn ein her, utanom dei reint militære bygningane, det gamle slaveriet frå 1731 (fengsel til 1829), rådhuset frå 1784, kyrkja frå 1779 (restaurert 1966), fleire handverks- og handelsgardar, bustadhus med meir. Sentralt i Gamlebyen ligg Kongens torv med statuen av Frederik II. Sjølv den gamle brulegginga i gatene er stort sett bevart. Festningen blei lagt ned i 1903, men blei fram til 2002 framleis brukt til militære formål. I fleire av dei gamle gardane blir det i dag drive ulike typar handverk.
Sakurajima
Opphav
Sakurajima ligg i ein kaldera kalla Aira som blei skapt i eit kjempeutbrot for rundt 22 000 år sidan. Kalderaen har ein diameter på rundt 2 mil. Sakurajima ligg rundt 8 km sør for senteret.
Nyare aktivitet
Sakurajima hadde ein større eksplosjon 10. mars 2009, som følgde fleire små eksplosjonar i dagane før. Utbrotet gjorde ingen større skade. Han hadde også fleire betydelege eksplosjonar i 2011, 2012 og 2013.
Petter Furberg
Furberg var son til ein garvar. Sjølv var han i 1941-42 jord- og skogbruksarbeidar i Sverige. Frå 1943 til 1946 arbeidde han i den norske handelsflåten. Etter radiotelegrafisteksamen i 1948 fekk han jobb på Jan Mayen i eitt år, 1949-50, også i 1957-58 var han Jan Mayen, då som styrar av stasjonen. Tida 1950-52 var han akkumulatorarbeidar, deretter tilsett ved Marinens hovedverft i Horten, der han var både støyperiarbeidar, kranførar og arbeidsstudiemann. Frå 1965 var han kalkulatør ved Marinens hovedverft.
Furberg var medlem av bystyret i Horten i tida 1953-71. Hausten 1969 vart han vald til å representere Vestfold fylke og Arbeidarpartiet på Stortinget. Gjennom to attval vart han verande tingmann i tolv år. Valbolken 1969-73 var han medlem i Landbrukskomitéen. Frå 1973 til 1981 hadde han sete i Justiskomitéen, som sekretær frå januar 1976 til september 1977 og nestformann oktober 1977 til februar 1981. Rokeringar då Gro Harlem Brundtland danna si fyrste regjering, førte til at han vart sekretær i same komite dei siste månadene på Stortinget.
Spisse
Konstruksjon
I Rana har spissa vorte bygd av gran. Spisser som har vorte bygde i Saltdal, er bygde av furu. På saltdalspissene vert det brukt lòt mellom stamn og kjøl. Kjølen er kortare og meir avrunda. Det gjer at spisser frå Saltdal er lettare å svinge, men dei er mindre retningsstabile ved roing og segling.
Den islamske forening i Vadsø
Moskéen vart etablert i mai 2017 i Vadsø sentrum, i kjellaren i same bygg som husar ein atletklubb og Kooperativet. Lokala som vart gjort om til moské var tidlegare diskotek. Det har vore reaksjonar på at moskéen deler lokale med same atletklubb som har hatt islamistar som medlemmer.
Alfred Wegener
Polarforskning og jetstraumane
Same året han kom heim gifta han seg med dottera til ein kjend meteorolog og klimatolog, Wladimir Köppen, flytta til Marburg og blei privat dosent. I 1924, etter han han var blitt ein svært kontroversiell forskar, fekk han ei fast stilling som meteorolog ved Karl-Franzens-Universität Graz i Austerrike, som gav han og familien økonomisk trygging og tillét han å vidareutvikla teoriane sine.
Kontinentaldriftteorien etter Wegener
I 1960-åra blei Den midtatlantiske ryggen oppdaga med ekkolodd. Prøvar viste at havbotnen var eldre jo lengre bort ein kom frå sjølve ryggen. Dette førte til teorien om havbotnspreiing, sjølve drivmekanismen som teorien til Wegener hadde mangla.
Hn/Oden
Dyri åt Oden
Oden hev tvei ulvar, Gjere og Freke. Både namni tyda hæken eller grådug.
Korso Oden mun døya
Dei trjå nornone hava sét at ved enden åt verdi, ved Ragnarok, skal Oden verta svelgd av Fenresulven. Sonen åt Oden, Vidar, drep dinæst Fenresulven.
Oden nytta som namn
Jamvel um Oden var den øvste av gudom, hev han ikkje sett mange spòr etter seg i norske stadnamn eller i tradisjonelle personnamn. Det finst ein del moglege Oden-avleidde stadnamn i Danmark, Sverige og Aust-Noreg, som Onsøy og Odense, men ingen i Sørvest-Noreg eller Island.
Dei tidlegaste dømi på bruk av Oden som mannsnamn finst i skriftlege kjelder frå 1700- og 1800-talet. I desse falli er det tala um uppdanska skriftform av mannsnamnet Audun. Det er først i nyare tid at Oden (i formi Odin) er vorte noko vanlegare som fyrenamn — stykkjomtil som uppkalling etter Audun og stykkjomtil inspirert av hovudpersonen Odin i romanserien Juvikfolke av Olav Duun. Kring 2200 nolivande norske menn hava namnet Odin som fyrste eller einaste fyrenamn (2014).
Bjørn Arild Gram
Bjørn Arild Gram er ein norsk politikar for Senterpartiet frå Steinkjer. Han har vore forsvarsminister i Støre-regjeringa sidan 12. april 2022. Før det var han kommunal- og distriktsminister frå 2021 til 2022 i same regjering. Gram var ordførar i Steinkjer kommune frå 2007 til 2020 og arbeidande styreleiar i arbeidsgjevar- og interesseorganisasjonen til kommunane KS frå 2020 til 2021.
Bakgrunn
Etter at han fullførte vidaregåandeutdanninga si ved Steinkjer vidaregåande skule, gjekk han til rekruttskule på Steinkjersannan og tenestegjorde som grensevakt ved Garnisonen i Sør-Varanger. Han er utdanna siviløkonom frå Handelshøgskolen i Bodø. I tillegg har han studert økonomi, leiing og administrasjon ved Høgskolen i Nord-Trøndelag og dessutan historie ved NTNU.
Andreas Hanssen
Liv og gjerning
Åra 1927-29 redigerte Hanssen fråhaldsrørsla sitt magasin Folket. Etter å ha vore styrar for Hovelsåsen alkoholistanstalt og Ørje kurstad 1929-31, vende han tilbake til «Folket», der han var kasserar 1931-1934 og deretter redaktør på ny. Ei tid redigerte han også magasinet «Idun».
Ragna Rytter
Rytter skreiv fleire diktsamlingar der den første var på riksmål og dei som kom etter opphaldet på folkehøgskulen på Voss i 1913 var på landsmål. Ho skreiv òg historiske bøker som slektsboka Ryrrer-ætta frå 1600-1950 (1956) og biografien Elisabeth Edland i 1957. I Norsk Salmebok er ho representert med ein salme.
Henrik Mohn
Liv
Boka Om Vind og Veir, utgjeve i 1872, vart i løpet av få år trykt på tysk, fransk, italiensk, spansk, russisk, polsk og finsk. Dette var den første framstillinga av moderne meteorologi basert på samanstilling av observasjonar i synoptiske kart.
Saman med matematikaren Cato Guldberg publiserte han 1880 avhandlinga «Etudes sur les mouvements de l'atmosphère», dvs «Om rørsler i atmosfæren», ein matematisk modell for syklonar (lågtrykk), der dei skildra den geostrofiske balansen mellom lufttrykk, corioliskrafta og friksjon i vindfeltet. For første gongen vart det freista å handsame meteorologiske fenomen kvantitativt ut frå mekaniske og fysiske lovar.
Dharma
Buddhisme
Dharmahjulet (dharmachakra eller dhammacakka) symboliserer dharma og har vore eit viktig bilde sidan dei tidlegaste tidene innan buddhismen.
Podocarpus totara
Podocarpus totara, maori tōtara, er ei art av podokarptre som er endemisk for New Zealand. Treet veks over heile Nordøya og i noraustlege delar av Sørøya, i lågland, fjell og i lågareliggjande subalpine skogar opp til 600 moh. Det er vanleg å treffa på tōtara i låglandsområde der jorda er fruktbar og godt drenert.
Hot cross bun
Historie
I England kan skikken med å eta krydra bakverk med ein kross på førast tilbake til 1300-talet. Det er dokumentert at ein munk ved St Albans Abbey i London, Thomas Rocliffe, fekk bakt «små, søte, krydra kaker merka med ein kross» som blei delte ut ved kyrkjedøra på langfredag i 1361. Bollane som blir selde ved St Albans i dag blir kalla Alban buns og er bakte etter ei hemmeleg oppskrift.
Kaare Rogstad
Kaare Granøyen Rogstad var ein norsk prest og forfattar frå Støren i Sør-Trøndelag.
Bøverdal kyrkje
Bøverdal kyrkje er ei lafta åttekantkyrkje frå 1864 i Bøverdalen i Lom kommune i Innlandet. Erik Pedersen Rusten, som bygde kyrkja etter teikning frå arkitekt Jacob Wilhelm Nordan var òg pådrivar for kyrkjebygging og stod for ein del av inventaret. Kyrkja vart restaurert i 1952.
Kristiansand
I Kristiansand ligg Universitetet i Agder og på Kjevik ligg Luftforsvarets befalsskole. Byen har også ei rekke vidaregåande skolar og ein maritim skole.
Dysithamnus
Dysithamnus er ei biologisk slekt i maurfuglfamilien, Thamnophilidae. Slekta samlar alle maurfuglar med fellesnamnet maurvireoar.
Frankie Fredericks
Frankie Fredericks er ein namibisk tidlegare friidrettsutøvar frå Windhoek. Sprintaren var i over ti år ein av verdas beste og vart verdsmeister på 200 meter i 1993 og vann elles sju sølvmedaljar på 100 og 200 m, fire av dei i olympiske leikar og tre i verdsmeisterskap. Hans personlege rekordar er 9,86 sekundar på 100 m og 19,68 sekundar på 200, begge oppnådd i 1996.
Aktiv
Fredericks flytta til USA då han i 1987 fekk studiestipend ved Brigham Young University, og med hjelp frå flinke trenarar tok han steget opp i verdseliten på sprintdistansane. Etter Namibia vart sjølvstendig i 1990 kunne han også delta i dei store internasjonale meisterskapane. Ved Friidretts-VM 1991 i Tokyo vann han sølvmedaljen på 200 meter og vart femtemann på 100 meter. I sin OL-debut i Barcelona i 1992 tok han sølv både på 100 og 200 meter, slått av briten Linford Christie på den kortaste og Michael Marsh frå USA på den doble distansen.
Get It – Get It
Get It – Get It er det sjuande studioalbumet til Ike & Tina Turner, gjeve ut i 1966.
Høgsetetavle
Ei høgsetetavle kan ha religiøst eller verdsleg motiv. Tavla kan ha eitt eller fleire bilde og eventuelt tekst.
Eliud Kipchoge
Eliud Kipchoge er ein kenyansk langdistanseløpar frå Kapsabet som vart verdsmeister på 5 000 meter i 2003 og olympisk meister i maratonløping i 2016. Hans personlege rekordar er 12.46,3 på 5 000 m, oppnådd i 2004, medan 2.03.05 vert rekna som personleg rekord i maraton.
Drymophila
Drymophila er ei biologisk slekt i maurfuglfamilien, Thamnophilidae. Seks av Drymophila-artane er forbunde med regionar i søraustlege Brasil, to av desse - kaingangmaurfugl og gråryggmaurfugl - breier seg òg inn i austlege Paraguay og snautt inn i nordaustlege biten av Argentina.
Władysław Komar
Aktiv
Komar tok fem medaljar i europeiske innandørsmeisterskap i tida 1966-78, tre sølv- og to bronsemedaljar. Desse meisterskapane hadde jamnast svakare deltaking enn utandørsmeisterskapane.
Termoli
Byen var tidlegare ein hamneby basert på fiskeri. I perioden 1965-90 meir enn fordobla folketalet seg. Frå den tid er byen eit mykje søkt mål for italienske familiar på badeferie langs sandstrendene.
Luohe
Luohe (kinesisk: 漯河; pinyin: Luòhé) er eit byprefektur midt i provinsen Henan i det sentrale Kina. Byprefekturet har eit areal på 2 617 km² og hadde vel 2,5 millionar ibuarar i 2010.
Haustfest
Haustfest eller innhaustingshøgtid er ei årleg feiring av grøden ein har hausta inn. Ein kan feira han på ulike årstider, i tempererte strok gjerne om hausten.
Svedala kommun
Svedala kommune ligg i dei sentrale delane i det svenske fylket Skåne län. Administrasjonssenteret i kommunen ligg i Svedala.
Tettstader
Svedala kommune har fem tettstader. Folketalet i tabellen er frå 31. desember 2005.
Oleksandr Klymenko
Aktiv
Friidretts-EM 1994 i Helsingfors vart ein stor triumf for kulestøytarane frå Ukraina. Dei tre karane, Klymenko, Oleksandr Bahatsj og Roman Virastjuk la beslag på alle medaljane med høvesvis 20,78 m, 20,34 m og 19,59 m.
Klymenko var 1,95 m høg og vog 115 kg i si tid som aktiv. Relativt tidleg slutta han med friidrett, arbeidde i staden som livvakt. Han vart skoten.
Zhepë
Tidlegare administrativ inndeling
Fram til år 2000 var Zhepë ein del av distriktet Skrapar. Den dåverande landkommunen omfatta busetnadene:
Frederick Schule
Frederick William Schule var ein amerikansk friidrettsutøvar som deltok i dei olympiske leikane i 1904 i St. Louis. Han tok gull på 110 meter hekk foran Thaddeus Schideler og Lesley Ashburner.
Schule var også med på 200 meter hekk og kom på ein femteplass i øvinga.
Pellucid marginal degenerasjon
Pellucid marginal degenerasjon (PMD, keratotorus) er ei degenering av hornhinna. PMD er ein variant av keratokonus. Oftast opptrer PMD i begge augene, men det finst rapportar på tilfelle der sjukdomen berre råkar eine auget. Sjukdommen vart oppdaga i 1957. PMD er ein sjeldan sjukdom, men det er ukjent kor mange tilfelle som dukkar opp kvart år.
Xylella fastidiosa
X. fastidiosa er mellom anna knytt til døying av oliventre i Sør-Italia.
Lucera
Lucera er ein by og ein kommune i provinsen Foggia i regionen Puglia i Italia. Kommunen har i kring 34 000 ibuarar og eit areal på 338 km². Byen, som ligg 219 meter over havet, er sete for ein biskop i den katolske kyrkja.
Sitar
Skildring
Sitarar kan ha 18, 19 eller 20 metallstrenger. Seks eller sju av desse er spelestrenger som går over rundt 20 flyttbare, runda tverrband. Resten er resonansstrenger som går under tverrbanda og resonerer i lag med spelestrengen. Tverrbanda er flyttbare slik at ein kan finstemma sitaren. Spelestrengene er festa til stemmeskruar ved instrumenthovudet, medan resonansstrengene, som har svært ulik lengt, blir stemd med skruar langs instrumenthalsen.
Sitar har to stolar: Den store stolen (badaa goraa) for spelestrengene og den vesle stolen (chota goraa) for resonsansstrengene. Stolen er svakt bøygd, slik at strengene vibrerer mot ein skrånande overflate. Dette dyrker fram overtonedanning. Stolane er tradisjonelt laga av hjortehorn, kamelbein eller elfenbein.
Bruk
Sitarar er tradisjonelt utbreidde i Nord-India, Pakistan og Bangladesh. Sitaren kan brukast som eit soloinstrument saman med strengeinstrumentet tamboura og tablatrommer, eller i større hindustanimusikkensemble og liknande. Sitar blir brukt til å akkompagnera dansedramaet kathak.
Ustad Inayat Khan (1894-1938) vidareutvikla sitarspel ved å innføra teknikk frå surbaharspel, og bidrog til å gjera det til eit indisk nasjonalinstrument. Khan var frå ein musikarfamilie, og spelte sitar ved hoffet i Mymensingh (i noverande Bangladesh). Han var også ven og samarbeidspartner med Rabindranath Tagore, ein verdskjend forfattar som var med på å dyrka fram ein moderne indisk kultur. Khan både formidla sitarmusikk og lærte opp elevar. Ei rekkje framståande seinare sitarspelarar stammar frå hans linje.
Ivan Lins
Han har fleire gonger vunne Latin Grammy.
Lisebergshjulet
Liseberghjulet er 60 meter høgt, veg 275 tonn, og har 42 gondolar med plass til åtte passasjerar i kvar.
Nanyang i Henan
Soge
Nanyang er ei av voggene til Han-dynastiet, og har ei rekke minne frå denne epoken i Kinas historie.
Det norsk-lutherske Kinamissionsforbund ved misjonær Olav Espegren oppretta i 1904 ein misjonsstasjon i byen. Framleis (2007) finst kristne som har si tru som fylgje av dette misjonsarbeidet. Også andre lutherske misjonsstasjonar vart oppretta ei rekke andre stader i det som i dag er Nanyang-prefekturet, til dømes i Zhenping og i Dengzhou.
Ribbein
Mennesket har tolv par ribbein, altså 24 ribbein. Dei første sju para er ekte ribbein fordi dei er direkte knytte til brystbeinet gjennom ribbeinbrusken. Det første ribbeinet er mindre og meir krum enn dei andre, medan ribbein to til sju er meir tradisjonelle. . Dei siste fem para er falske ribbein, der tre av dei delar same bruskhefting til brystbeinet, og dei to siste (ellevte og tolvte) er flytande ribbein som ikkje har kontakt med sternum i det heile. Nokon manglar eitt eller to par av dei flytande ribbeina, medan nokon har eit tredje par.
Gymnopithys
Gymnopithys er ei biologisk slekt av maurvaktarar i maurfuglfamilien, Thamnophilidae. Artane i dennne slekta har ei spreiing gjennom store delar av Amazonas, der artane lever åtskilte av sidelvar til Amazonaselva. I tillegg lever Gymnopithys bicolor vest for Andesfjella i Ecuador og Colombia, og vidare nordover til Honduras.
Hylophylax
Hylophylax er ei biologisk slekt i maurfuglfamilien, Thamnophilidae.
Havbotnskorpe
Havbotnskorpe er ein del av litosfæren til jorda som flyt i havbassenga, i motsetnad til kontinentalskorpene som består vesentleg av landfaste, tjukkare delar av litosfæren. Havbotnskorpa er tynnare enn kontinentalskorpa, generelt mindre enn 10 km og maksimalt 30 km tjukk, og har ein gjennomsnittlig tettleik på omtrent 3,3 gram per kubikkcentimeter. Det er viktig å merke seg at tektoniske plater kan bestå av både havbotnskorpe og kontinentalskorpe, og at grenser mellom plater òg kan gå midt over ein av typane jordskorpe.
Gulbeinsnipe
Skildring
Gulbeinsniper når ei kroppslengd 23 til 25 centimeter. Vengespennet er på 59 til 64 cm. Vekta varierer mellom 48 og 114 gram. Det mørke nebbet er relativt kort, tynnt og rettpeikande, beina er lange og karakteristisk gulfarga. Irisen er mørke brun.
Utbreiing og åtferd
Det er ein trekkfugl og trekkjer i vintermånadene til det sørlege USA, Mellom-Amerika og Karibia. I vintermånadane kan ho òg treffast gjennom Sør-Amerika heilt sør til Tierra del Fuego.
Drakekamp
Utstyr
Drakelina kan vera av bomull eller i nyare tid nylon. Ho kan gjerast skarp gjennom å lima glaspulver eller liknande rundt henne. Lina er vinda rundt ein spole, i Sør-Asia tradisjonelt ein stor trespole.
Ottar Svarte
I Skaldatal er han ført opp som skald hos desse kongane:
Dikta til Ottar Svarte er rekna som viktige, samtidige kjelder for opplysningar om dei kongane han var knytt til. Ein må likevel stille seg tvilande til nokre av dei overlag rosande opplysningane om Olav den Heilage i hyllingskvadet «Hovudløysinga», særleg med tanke på bakgrunnen for diktet. Skildringane, særleg av hendingane i England, er historisk tvilsame.
Den islandske filologen Finnur Jónsson skreiv dette om Ottar Svarte: «Ottar hører bestemt til de bedre skjalde ved sine anskuelige skildringer, flugt og kraft i fremstillingen ligesom også ved sit i det hele udmærkede skjaldesprog.»
Marit Hætta Øverli
Ho byrja ein lang musikkarriere med si første gruppe Masijentene. Gruppa grunnla Per K. Løberg, musikklæraren på skulen i Masi, i 1974. I 1991 vann ho Sámi Grand Prix. Seinare blei ho Finnmarks vinnar i NRKs 2000-årslåta. Etter promoplata Golle Máze / Goahtoeanen, kom hennar første eigne langspelplate, Ohcame (Iđut), ut i 1995. Musikarane som spelte på plata var Hans Fredrik Jacobsen, Kåre Kolve, Rune Arnesen og Svein Dag Hauge. I 2000 gav ho ut plata Daja Jienat. Seinare har ho og Klemet Anders Buljo grunnlagt ein duo, Duo Maret.
Sjöbo kommun
Tettstader
Sjöbo kommune har ni tettstader. Folketalet i tabellen er frå 31. desember 2005.
Dorg
Runddorg er ein variant der snøret er knytt saman slik at det formar ei uendeleg sløyfe, og med onglar langs heile snøret. Snøret går gjennom eit røyr som ligg på tvers av båten, slik at når ein dreg inn snøret går det gjennom røyret og ut att på andre sida av båten. Når det er mykje fisk vert snøret kontinuerleg drege inn og fisken fjerna.
Kouperov Peak
Kouperov Peak er eit fjell (890 moh) ved sørenden av Demas Range i Marie Byrd Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-65. Det vart namngjeve av Advisory Committee on Antarctic Names (US-ACAN) etter Leonid Kouperov, ein sovjetisk utvekslingsforskar som forska på ionosfæren ved Byrd-stasjonen i 1961.
Darbel Islands
Darbel Islands er ei gruppe øyar og skjer som strekkjer seg 5 nautiske mil sørvestover frå Cape Bellue over innløpet til Darbel Bay, utanfor vestkysten av Graham Land. Dei vart kartlagde i 1930 av mannskapet på Discovery Investigations ombord på RSS «Discovery II» og kalla Marin Darbel Islands etter bukta dei ligg i. Begge namna vart sidan korta ned av UK Antarctic Place-Names Committee.
Hörby kommun
Hörby kommune ligg i dei sentrale delane i det svenske fylket Skåne län. Administrasjonssenteret i kommunen ligg i Hörby.
Kristiansten festning
Nedlegging av festninga
Karl III Johan vedtok i 1816 at Kristiansten festning skulle leggjast ned og at den skulle overlatast til «tidens øydelegging». Festninga vart redda da det vart bestemt at brannbatteriet skulle haldast i stand. Kanonane skulle varsla innbyggjarane i byen dersom brann skulle blussa opp.
Vërtop
Ved folketeljinga i 2011 hadde den dåverande landkommunen Vërtop 4 914 innbyggjarar.
Kristiansten festning
Kristiansten i dag
Kristiansten er rekna som eit museumsområde og er eit populært mål for turgåarar. Festninga er open for publikum onsdag til sundag 10:00 – 16:00 om sommaren (gratis tilgang). Mandag og tysdag er festninga stengd. Uteområda er tilgjengelege utanom opningstida så lenge restauranten er open. Om sommaren er det mange aktivitetar på festninga. I tillegg til museumsutstillinga er det mellom anna arrangert barneaktivitetar, guida turar og historisk aktivitetsteater.
Utdanningsforbundet
Utdanningsforbundet er eit av 14 medlemsforbund i Unio. Utdanningsforbundet organiserar 187 692 pedagogar og leiarar i barnehage, skule og utdanningssystemet elles. (per 1. januar 2022). Det har vore med i Unio sidan starten i 2001, og er det største medlemsforbundet.
Kristian Erslev
Livsløp
Frå 1913 til 1926 var Erslev styreformann for Carlsbergfondet. Både i Carlsbergfondet og i andre posisjonar han fekk, fekk han utfalde sin framifrå evner som administrator.
Litterær produksjon
Dei kjeldekritiske hovudverka er Nogle Grundsætninger for historisk Kildekritik (København 1892) og ''Historisk Teknik. Den historiske Undersøgelse fremstillet i sine Grundlinjer'', som kom i første utgåve i 1911.
Utviklinga av kjeldekritikken
Opp gjennom 1880-åra viste Erslev mindre interesse for leivningsverdet i kjeldene. Meir vekt vart lagt på å utnytte forteljinga som kjelde, noko som kjem til uttrykk i artikkelen «Studier til Dronning Margrethes Historie» frå 1882. Her skilde han mellom det diplomatiske materialet og «Kilderne [...] – dette Ord taget i snævrere Forstand, hvorefter det kun omfatter Forfatternes Beretninger om det skete». Sidan tok han fatt på å undersøke det innbyrdes tilhøvet mellom desse kjeldene og kjeldeverdien i dei. Han tilla dei samtidige kjeldene størst verde, dei frå Margrete si eiga levetid eller kort deretter. Dei seinare kjeldene har dels gjengitt opplysningane i dei eldre kjeldene, og dels nytta seg av munnlege overleveringar. Desse yngre kjeldene vert omtala som sekundære.
Først etter hundreårsskiftet kom leivningsutnyttinga i sentrum for Erslevs arbeid, særleg i ''Frederik IV og Slesvig. Arvehyldningsakterne af 1721'' frå 1901 og "Gottorpernes Afkald paa Slesvig og dets Forhistorie" frå 1913. I det førstnemnde verket kjem Erslevs vitskapsideal om den fordomsfrie inngangen klart til uttrykk: ''«Vi vil først tage selve Akterne for os og, uden nogetsomhelst Hensyn til, hvad der før er sagt om dem, søge at forstaa deres Indhold saa klart og fyldigt, som det er os muligt. Den Forstaaelse, vi derved naar til, vil vi saa sammenligne med de Fortolkninger, som tidligere er fremsatte af Akterne, dels fra dansk, dels fra slesvigholstens side.»''
Gust
Kjelder
Gust
Åttekantkyrkje
Form
Karakteristisk for åttekantkyrkjene er at grunnplanet er ein rein oktogon, eller berre sjølve skipet er ein oktogon som er kombinert med tilbygg for kor og våpenhus. Åttekantkyrkjene er ei vidareutvikling av idéen bak sentralkyrkjeforma med kyrkjelyden samla i eitt rom omkring alteret. Samstundes kan tilbygg for kor og våpenhus gje heile bygget og sjølve kyrkjerommet ei meir langstrakt form som ei langkyrkje). Sjølve åttekanten kan òg ha ei langstrakt form som til dømes i Sør-Fron kyrkje. Åttekantkyrkjer kan ha form som ei sentralkyrkje ved at bygget er symmetrisk omkring ein vertikal akse midt i bygget (tårnet) som i Norddal kyrkje, desse har då eit åttesida «telttak» avslutta med ein takryttar. Andre åttekantkyrkjer er ikkje symmetriske ved at tårnet er plassert over våpenhuset, som i Røros kyrkje. Avslutninga av Nidarosdomen mot aust er åttekanta og blir omtala som oktogonen, men Nidarsdomen er utforma som ein basilika med tverrskip (krossforma) slik at den og har preg av ei krosskyrkje. I ein del åttekantkyrkjer er åttekantforma brukt gjennomført til dømes i Lavik kyrkje der det åttekanta tårnet, spiret og takryttaren følgjer forma på skipet.
Møsting på månen
Satellittkrater
Til vanleg er desse identifisert på månekart med ein bokstav ved sidan av kratermidtpunktet som er nærast Mösting.
Love Is a Game
«Love Is a Game» ('Kjærleik er eit spel') er ein song av Salína Gavalá med Stavrós Vanderbilt.
Heaphy Track
Landskap langs ruta
Etter fleire kilometer med vekslande grasklumpar og og kratt, når ein fram til MacKay Hut, med breidt utsyn over til Tasmanhavet. Her startar ein lang nedfart gjennom krattskogen. Her dominerer gultre, av dei imponerande store rimutre.
Vegdebatt
Den velkjende kystripa med dei ikoniske nikaupalmelundane, ville vera svært utsett ved alle former for vegutbygging. Sjølv anlegg av ein enkel sti ved Crayfish Point, mange år tidlegare, førte til store utglidingar av palmelundar ut i sjøen. Motstandarane av forslaget om vegutbygging, meinte at dette også kunne verta ei følgje langs den svært smale, palmedekte kystripa, dersom vegutbygging skulle finna stad.
Halvor Solberg
Det viktigaste bidraget til Solberg innan meteorologi var førestillinga om polarfronten som ein tilnærma samanhengande grenseflate mellom luft av polar og luft av subtropisk opphav. Gjennom det teoretiske arbeidet sitt utvikla han forståinga av danninga av polarfrontsyklonane, utvikling og rørsle. Einskilde arbeid av Solberg finst i utgjevinga Physikalische Hydrodynamik som vart gjeven ut i 1933 av Vilhelm Bjerknes, Jakob Bjerknes, Tor Bergeron og Halvor Solberg. I ly av arbeidet sitt og posisjonen sin hadde Solberg fleire nasjonale og internasjonale tillitsverv.
Biografi
Solberg voks opp ved Vang rett utanfor Hamar og tok examen artium ved Hamar katedralskole i 1912. Etter dette studerte han realfag ved UiO og vart cand.mag. i 1916 med astronomi, kjemi og mekanikk. I denne perioden arbeidde han òg med nordlysforsking der han fungerte som assistent til professorane Lars Vegard og Carl Størmer. Etter eksamen drog Solberg til Leipzig der han byrja som assistent hos Vilhelm Bjerknes. Allereie året etter følgde han med Bjerknes då han vart kalla tilbake til Universitetet i Bergen for å organisere det nyoppretta geofysiske instituttet.
Ved at Solberg meinte at han trong ein hydrodynamisk teori for å bevise at polarfronten var ustabil, innsåg han at han trong meir skolering innan matematikk og hydrodynamikk. Dette løyste Solberg gjennom at han studerte emna ved universiteta i Göttingen og i Paris i perioden 1921 til 1927. Sommaren 1922 vart han universitetsstipendiat i praktisk matematikk, og i 1925 oppdaga han blant anna tregleiksbølgjer i væsker. Etter fullførte studium vende han tilbake til Oslo der han igjen vart assistent for Vilhelm Bjerknes. Året etter kom doktoravhandling hans Integrationen der atmosphärischen Störungsgleichungen som baserte seg på syklonproblemet.
I 1930 vart Solberg tilsett som professor i teoretisk meteorologi ved UiO og vart medlem av Det Norske Videnskaps-Akademi. I løpet av 1930-talet gav arbeida hans blant anna utslag i ein ny forbetring av den eksisterande teorien om flo og fjøre. Han kom òg med nye resultat i skildringa si av svingingar og bølgjerørsler i atmosfæren, og dessutan at han òg utleia vilkåret for stabilitet i strøymande væske og gass. I 1937 vart Solberg invitert til Warszawa i Polen av den polske regjeringa i eit forsøk på å organisere ei polsk vêrvarslingstenesta etter den norske modellen. Han heldt òg gjesteforelesningar i fleire land, blant anna fleire gonger i USA. Solberg sat som formann av Norsk Geofysisk Samskipnad i perioden 1937 til 1938, og var styreformann i Den nasjonale komiteen for geodesi og geofysikk i perioden 1946 til 1958.
Israelsk geografi
Det sørlege Israel er dominert av Negevørkenen som dekkjer kring, meir enn halvparten av landarealet. Nord for Negev ligg Judeaørkenen, der Daudehavet ligg ved grensa til Jordan. Daudehavet er med ei høgd på 417 meter under havnivå det lågaste punktet på jordoverflata. Dei indre områda av det sentrale Israel er dominert av Judeafjella på Vestbreidda, medan den sentrale og nordlege kysten består av den flate og frodige israelske kystsletta. I dei indre, nordlege områda ligg Karmelberget, og innafor dei den frodige Jezreeldalen, og så åsane i Galilea. Genesaretsjøen ligg innafor dette, og grensar i aust til Golanhøgdene, som inneheld det høgaste punktet i dei israelskkontrollerte områda, Hermon på 2224 meter over havet. Internasjonalt vert det høgaste fjellet i Israel rekna for å vere Har Meron på 1208 meter over havet.
Plassering og grenser
Israel ligg nord for ekvator ved kring 31°30' nordlege breidde og 34°45' austlege lengde. Landet er 424 km langt frå nord til sør, 114 km på det breiaste frå aust til vest og berre 15 km på det smalaste. Landegrensa er 1017 km lang og kystlinja er totalt 273 km. Landet er det 151. største i verda ut frå areal.
Statistikken som Israelsk statistisk sentralbyrå gjev, omfattar dei annekterte områda Aust-Jerusalem og Golanhøgdene, men ekskluderer Vestbreidda og Gazastripa. Folketalet i Israel omfattar israelske busetjingar på Vestbreidda. Israel si sperring på Vestbreidda ligg innafor somme delar av Vestbreidda, og skapar ei grense med det suverene Palestina.
Geologi
På kysten lengst nord ligg Rosh HaNikra-grottene, som har oppståt ti kalksteinsklippene.
Utvalde høgder
Dei følgjande utvalde høgdene er oppførte frå høgast til lågast:
Finnair Skywheel
Finnair Skywheel er 40 meter høgt, konstruert av det nederlandske firmaet Dutch Wheels, og er eigd og drive av Skywheel Helsinki Oy. Pariserhjulet har 29 blå-kvite gondolar og dessutan ein VIP-gondol i avvikande farge, utstyrt med sete av lêr og glasgolv. Kvar gondol har plass til åtte personar, men VIP-gondolen berre fire personar. Hjulet roterer ein runde på10–12 minutt.
Fredrik Vilhelm II av Preussen
Barn
Med Wilhelmine von Lichtenau:
Friedrich Wöhler
Friedrich Wöhler var ein tysk kjemikar, mest kjend for syntesen sin av urea (urinstoff) 1828. Dette var det første organiske stoffet som vart laga syntetisk frå heilt ikkje-organiske utgangsstoff. Dette førte til at ein gjekk bort frå teorien om at ein trong ei særleg «livskraft» (vitalitetsprinsippet) for å skape karbonsambindingar. Wöhler var òg først til å isolere mange av grunnstoffa.
Hello! av Status Quo
Bakgrunn
Det vart ikkje gjeve ut andre singlar frå albumet, sjølv om eit konsertopptak av «Roll Over Lay Down» kom ut på ein trespors EP i mai 1975 og nådde niandeplassen på UK Singles Chart og andreplassen på den australske singellista, den einaste topp ti-hitten deira der.
Fujairah
Styre
Emiratet vert styrt av sjeik Hamad bin Muhammed Al Sharqi, som har hatt makta sidan faren døydde i 1974. Sjeiken tener visstnok pengar gjennom sine eigne forretningar, og dei statlege midlane vert nytta til sosial bustadbygging og utsmykking av byen, men det er liten skilnad mellom pengekassa til staten og sjeiken personleg. Regenten kan ta alle avgjersler innan lov, men må følgje den føderale lova.
Tomelilla kommun
Kulturliv
I Tomelilla kommune finst fleire galleri og kunstnarar med eigne atelier. I administrasjonssenteret Tomelilla ligg Tomelilla Konsthall med ein biletkunstskule for barn og ungdom, og Tomelilla Jazzarkiv for eldre ungdom. Christinehofs slott i Andrarum nord for Tomelilla er velkjend for sine utandørskonsertar med internasjonalt kjende artistar og andre populære arrangement.
Omsetjing i biologi
Hjå prokaryotar hender omsetjinga samstundes med avskrivinga, der den ferdig avskrivne enden av bodberar-RNA-et vert sett om medan resten av RNA-molekylet framleis vert laga av RNA-polymerasen. Hjå eukaryotar hender omsetjinga i eit seinare steg i cytoplasmaet etter at bodberar-RNA-et er vorte ført ut av sellekjernen.
Transport-RNA fører aminosyrer til ribosomet og den veksande peptidkjeda. Kvart transport-RNA har eit motkodon som svarar til ei viss aminosyre, og baseparing syrgjer for at den neste aminosyra i peptidkjeda svarar til det neste kodonet i bodberar-RNA-et.
Outta Season
Outta Season er det 11. studioalbumet til Ike & Tina Turner, gjeve ut i 1969. Albumet nådde 43. plassen på R&B-lista og 91. plass på pop-lista i USA.
Târgu Ocna
Busetnader
Târgu Ocna er ein oraș (mindre bykommune) med desse busetnadane:
Amanda Seyfried
I 2012 spela ho Cosette i Tom Hoopers filmatisering av musikalen Les Misérables, med m.a. Hugh Jackman, Anne Hathaway og Eddie Redmayne. Same året spela ho hovudrolla i Gone og året etter i Lovelace.
Fantomlem
Fantomlem er eit nevrologisk fenomen som kan opptre når ein har mista ein lem (som ein arm eller eit bein), men likevel oppfattar at han framleis er til stades.
Ole K. Flem
Tida 1901 til 1921 hadde Flem fast plass i formannskapet i Haram, ordførar 1913-21. Ved stortingsvalet hausten 1921 stod han på fjerdeplass på Venstre si valliste i Møre fylke, høgt nok til å kome inn på Stortinget. Med attval dei fire neste stortingsvala, vart han sitjande på Tinget til 1936. Han var medlem 1922-24 i Næringskomite nr 2, 1925-30 i Næringskomite nr 1 og 1931-36 i Sjøfarts- og fiskerikomiteen, nestformann i sistnemnde 1934-36.
Pithys
Pithys er ei biologisk slekt av maurvaktarar i maurfuglfamilien, Thamnophilidae.
Dronning Beatrix internasjonale lufthamn
Hendingar og ulukker
Under ein flytur frå Amsterdam lufthamn, Schiphol i Nederland til Dronning Beatrix internasjonale lufthamn 13. januar 2010 hevda ein mann at han hadde med seg ei bombe ombord. Det vart erklært naudsituasjon og det vart ein kamp mellom mannen og mannskapet ombord. Flyet naudlanda på Shannon lufthamn i Irland. Garda Síochána, irsk politi, storma flyet og arresterte mannen, som vart teken med til Shannon politistasjon. Ein passasjer som tidlegare i månaden hadde hatt ein operasjon kollapsa i terminalen medan han venta på at flyet skulle teke av att. Passasjeren vart teken med til eit lokalt sjukehus.
Hanami
Hanami (japansk 花見, 'sjå på blomar') er ei viktig japansk vårfeiring. Ho finn stad under den kortvarige bløminga til japanske plomme- eller kirsebærtre, og har i dag som regel form som ein fest under kirsebærtrea. Feiringa finn stad på ulike tider ettersom trea blømer, frå januar sør i Japan til mai i nord. Media følgjer med på utspringinga og det blir gjeve vêrvarsel for kva tid ein kan venta seg bløminga.
Soge
Opphavleg var vårfesten knytt til risavlinga. Ein meinte guddommen for rismarkene heldt til i kirsebærblomane. Etter ritual der ein ofra til åndene i trea kunne ein samlast til ein fest under trea.
Allereie på 700-talet blir det fortald om menn og kvinner frå Hitachiregionen som under kirsebærbløminga samla seg på fjellet Ashigara, der dei åt, utveksla dikt, song og dansa. Denne landlege feiringa spreidde seg til byane og blei delvis teken over av høgareståande klassar, som la vekt på ei kultivert nyting av vårblomane. Desse var òg påverka av kinesisk estetikk knytt til plommeblomar.